Legal Document

Category: 1356

Text:
13. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.111720 της 12/19 Μαΐου 1965 (ΦΕΚ Β΄330) Περί άρσεως αναστολής εξυπηρετήσεως των εις λίρας στερλίνας προπολεμικών ομολογιακών κρατικών δανείων. Έχοντες υπ’ όψιν τας διατάξεις:α)του Νόμ. 5456/ 1932 «περί προσωρινής ρυθμίσεως ζητημάτων δημοσίου χρέους», ως και της εις εκτέλεσιν του Νόμου τούτου εκδοθείσης υπ’ αριθ.102247/1932 αποφάσεως ημών, δημοσιευθείσης εις το υπ’ αριθ.206 / 1932 τ.Α΄.ΦΕΚ, β)του Ν.Δ. 4368 / 1964 «περί ρυθμίσεως θεμάτων εξωτερικού και εσωτερικού προπολεμικού δημοσίου χρέους και άλλων τινών διατάξεων», και γ)του δυνάμει του άρθρ.4 του Νόμ.4287 / 1963 εκδοθέντος υπ’ αριθ.265 / 1965 Β.Δ/τος, δι’ ου προβλέπεται η αναλογική εφαρμογή του άρθρ.3 του Νόμου τούτου και επί των εις λίρας στερλίνας προπολεμικών ομολογιακών κρατικών δανείων, εν συνδυασμώ προς τας διατάξεις του Α.Ν. 1318/1949 και του κυρώσαντος τούτον Νόμ.1586/1950, αποφασίζομεν: Αίρομεν την δυνάμει των προρρηθεισών διατάξεων ισχύουσαν αναστολήν αποσβέσεως του Κεφαλαίου και πληρωμής των τόκων, ως προς τα εις λίρας στερλίνας προπολεμικά ομολογιακά κρατικά δάνεια 5% έτους 1881, 5% έτους 1884, 4% έτους 1887, 4% έτους 1889 (πάγιον), 5% έτους 1890 (Σιδηροδρόμων Πειραιώς-Λαρίσης), 5% έτους 1893 (Κεφαλαίωσεως), 4% έτους 1902 (Ελληνικών Σιδηροδρόμων), 5% έτους 1907, 4% έτους 1910, 5% έτους 1914, 7% έτους 1924 (Προσφυγικόν), 6% έτους 1928 (Σταθεροποιήσεως και Προσφυγικόν), 6% έτους 1928 (Δημοσίων Έργων) και 6% έτους 1931 (Δημοσίων Έργων), υπό τους εν τη δημοσιευθείση εις το υπ’ αριθ.82/10.5.1965 ΦΕΚ (Παράρτημα), Προσφορά της Ελληνικής Κυβερνήσεως προς τους κατόχους ομολογιών των εν λόγω δανείων, διαλαμβανομένους όρους. Η παρούσα δημοσιευθήτω δια της Εφημερίδος της Κυβερνήσεως. 26.Δ.η.11-13 Αναστολές Δημοσίου Χρέους